વેરાવળ-સોમનાથ રોડ પર આવેલ જીઆઇડીસીમાં મોટો વિદેશી દારૂનો જથ્‍થો ઉતરેલ હોવાની પ્ર.પાટણ પોલીસના રાજુ મોળશીયાને મળેલ બાતમીના આધારે ઇન્‍ચાર્જ પીઆઇ બી.બી. કોળીએ સ્‍ટાફના પીએસઆઇ કે.જી.ચાવડા, સલીમભાઇ, દિપક અખીયા, ભાવેશ મોરી, રણજીતસીંહ, ઘનશ્‍યામ બામણીયા, હિતેશ વાળા, નરેન્‍દ્ર પટાટ સહિતનાઓએ જીઆઇડીસીમાં આફતાબ કંપનીની બાજુમાં આવેલ એક ખુલ્‍લા પ્‍લોટના શેડમાં ઉતારાયેલ વિદેશી દારૂના જથ્‍થા પર દરોડો પાડી વિદેશી દારૂની પેટી નંગ-૨૪૮ બોટલ નંગ- ૧૧,૯૦૪ કિ.રૂ.૫,૯૫,૨૦૦ સાથે બે મોબાઇલ રૂ.૫,૫૦૦ મળી કુલ મુદામાલ રૂ.૬,૦૦,૭૦૦ સાથે સ્થળ પરથી મોહસીન ઉફે જાડો મુસ્તાક કાઝી રહે.મુસ્તફા મસ્જીદ પાસે-દિવાનયા કોલોની-વેરાવળવાળાને પકડી પાડી ધોરણસરની કાર્યવાહી હાથ ઘરી હતી. આ દરોડોમાં પકડાયેલ બુટલેગર મુસ્‍તાકને પુછપરછ કરતા તેને દારૂનો જથ્‍થો કિશોર વાઘરી રહે.ઉમરેઠીવાળો તથા બે અજાણ્યા દેવીપુજક શખ્‍સો આપી ગયેલ હતા. આ વિદેશી દારૂનો જથ્‍થો મકબુલ પટણી રહે.બહારકોટ- વેરાવળવાળાએ મંગાવેલ હતો. જીઆઇડીસીમાં જે સ્‍થળેથી વિદેશી દારૂનો જથ્‍થો ઝડપાયેલ તે શેડ વેરાવળના શબીર અલીએ ઉતારવા આપેલ હોવાનું જણાતા પીએસઆઇ ચાવડાએ વઘુ તપાસ હાથ ધરી છે.